open-index/open-wikipedia-markdown huggingface dataset:
Γιαν Μικάελσεν

Ο **Γιαν Μουνκ Μικάελσεν** (γεννημένος στις 28 Νοεμβρίου 1970) είναι Δανός πρώην διεθνής επαγγελματίας ποδοσφαιριστής και νυν βοηθός προπονητή της Άντερλεχτ. Αγωνιζόταν κυρίως στην θέση του μέσου, σημειώνοντας 20 διεθνείς εμφανίσεις και ένα γκολ με την εθνική ομάδα της Δανίας. Είναι γιος του πρώην Δανού ποδοσφαιριστή, Άλαν Μικάελσεν.

## Καριέρα
Ξεκίνησε την καριέρα του σε δανικές ομάδες των χαμηλότερων κατηγοριών, ενώ η πρώτη του μεγάλη ομάδα ήταν η AB, με την οποία σημείωσε 170 συμμετοχές. Μετακόμισε στην Ελλάδα για λογαριασμό του Παναθηναϊκού, με τον οποίο σημείωσε 100 αγώνες, συμπεριλαμβανομένων πολλών εμφανίσεων στο ΟΥΕΦΑ Τσάμπιονς Λιγκ. Τον Ιούλιο του 2004, έπειτα από την κατάκτηση του νταμπλ στην Ελλάδα με τον Παναθηναϊκό, μετακόμισε στην Νορβηγική ΧαμΚαμ.

## Διεθνής καριέρα
Ο Μικάελσεν ήταν μέλος της αποστολής της Εθνικής Δανίας στο Παγκόσμιο Κύπελλο του 2002 χωρίς να καταγράψει συμμετοχή στο τουρνουά. Συνολικά, σημείωσε 20 εμφανίσεις με το εθνόσημο της Δανίας στο στήθος και ένα γκολ.

## Προπονητική καριέρα
Τον Ιανουάριο του 2009, ο Μικάελσεν ανέλαβε προπονητικά καθήκοντα, ξεκινώντας ως βασικός προπονητής της δεύτερης ομάδας της Κοπεγχάγης που αγωνιζόταν στην δεύτερη κατηγορία της Δανίας. Κατά τη σεζόν 2009-2010, έγινε επικεφαλής προπονητής της Κ17 ομάδας της Κοπεγχάγης. Διαδέχθηκε τον Τόμας Φρανκ ως προπονητής της εθνικής ομάδας Κ-17 της Δανίας το 2012.

Τον Μάρτιο του 2019, ο Μικάλεσεν έγινε βοηθός προπονητή της Βέντζισελ ΦΦ. Παραιτήθηκε από τη δουλειά του στα τέλη του Ιουνίου του 2019 για να γίνει επικεφαλής προπονητής στην Νίκομπινγκ ΦΚ.

Τον Νοέμβριο του 2022, ο Μικάελσεν έγινε προπονητής της εθνικής ομάδας Κ-20 της Δανίας. Άφησε τη θέση του τον Αύγουστο του 2024 για να γίνει βοηθός προπονητής του Μπράιαν Ρίμερ στην Άντερλεχτ. 

## Τίτλοι

#### ΑΒ Κοπεγχάγης
* Κύπελλο Δανίας: 1998-99

#### Παναθηναϊκός
* Πρωτάθλημα Ελλάδος: 2003–04
* Κύπελλο Ελλάδος: 2003–04

## Παραπομπές


## Εξωτερικοί σύνδεσμοι

* 

Κατηγορία:Δανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Βάνλοσε ΙΦ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Παναθηναϊκού
Κατηγορία:Δανοί ποδοσφαιριστές στο εξωτερικό
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Τίπελιγκαεν
Κατηγορία:Ξένοι ποδοσφαιριστές στη Νορβηγία
Κατηγορία:Δανοί προπονητές ποδοσφαίρου
Μαργαρίτα ντε Μόνθερμερ, 3η βαρόνη Μόνθερμερ

Η **Μαργαρίτα ντε Μόνθερμερ**, αγγλ.: *Margaret de Monthermer* (14 Οκτωβρίου 1329 – 24 Μαρτίου 1394/1395) ήταν Αγγλίδα κληρονόμος και *suo jure* βαρόνη Mόνθερμερ.

## Ο βίος της
Το 1297 ο παππούς της Ραλφ ντε Μόνθερμερ νυμφεύτηκε την Ιωάννα τής Άκρας, προς δυσαρέσκεια τού πατέρα της, βασιλιά Εδουάρδου Α΄. Απέκτησε τρία παιδιά με την Ιωάννα, και μετά το τέλος της διορίστηκε βαρόνος Μόνθερμερ. Ένας από τούς γιους του ήταν ο Θωμάς ντε Μόνθερμερ, πατέρας τής Μαργαρίτας. 

Η Μαργαρίτα γεννήθηκε στις 14 Οκτωβρίου 1329.  Ο Θωμάς ντε Μόνθερμερ απεβίωσε το 1340, ενώ πολεμούσε στη Μάχη τού Σλούις.   Μετά το τέλος τού πατέρα της, η Μαργαρίτα έγινε *suo jure* βαρόνη Μόνθερμερ σε ηλικία 10 ετών  Ήταν επίσης κληρονόμος τού Στόκενχαμ. 

Το 1343 η Μαργαρίτα παντρεύτηκε τον Ιωάννη ντε Μόνταγκιου (αργότερα 1ο βαρόνο Μόνταγκιου), νεότερο γιο τού Γουλιέλμου Μόνταγκιου 1ου κόμη τού Σόλσμπερι.  Απεβίωσε στις 24 Μαρτίου 1394 ή 1395. 

## Αναφορές

; Έργα που αναφέρονται 
* Cokayne, George Edward, ed. (1893). Complete Peerage of England, Scotland, Ireland, Great Britain and the United Kingdom. Vol. 5. George Bell & Sons.
* Kingsford, C. L. (2004). "Monthermer, Ralph de, first Lord Monthermer (d. 1325)". Oxford Dictionary of National Biography (online ed.). Oxford University Press. doi:10.1093/ref:odnb/19078. (Subscription, Wikipedia Library access or UK public library membership required.)
* Sheppard, Walter Lee; Beall, William R.; Beall, Kaleen (2004). Ancestral Roots of Certain American Colonists who Came to America Before 1700 (8th ed.). Genealogical Publishing Company. ISBN 978-0-8063-1752-6.
* Weir, Alison (2008). Britain's Royal Families, The Complete Genealogy. London: Vintage Books. ISBN 978-0-09-953973-5.

Κατηγορία:Αγγλίδες βαρώνισσες
Μωντ Φράνσις, κόμισσα του Σόλσμπερι

Η **Μοντ Φράνσις**, κόμισσα του Σόλσμπερι, αγγλ.: *Maud Francis, Countess of Salisbur*y (π. 1370 &#x2013; π. 1424) ήταν κόρη τού σερ Άνταμ Φράνσις (γενν. π. 1326) λόρδου δημάρχου τού Λονδίνου, και τής Αγνής Σάμπνες (Champnes). Παντρεύτηκε και έμεινε χήρα τρεις φορές. Ο 1ος σύζυγός της ήταν ο Ιωάννης Ώμπρεϋ (γιος ενός άλλου δημάρχου τού Λονδίνου, τού Ανδρέα Ώμπρεϋ) και ο δεύτερος σύζυγός της ήταν ο σερ Άλαν Μπάξχαλ, Ιππότης τής Περικνημίδος το 1372.

Με τον σερ Άλαν Μπάξχαλ απέκτησε έναν γιο, ο οποίος γεννήθηκε μετά το τέλος τού΄πατέρα του, τον σερ Άλαν Μπάξχαλ Β'. 

Ο 3ος σύζυγός της ήταν ο Ιωάννης Μόντακιουτ 3ος κόμης τού Σόλσμπερι, και απέκτησαν πέντε παιδιά:
* Ριχάρδος
* Θωμάς, 4ος κόμης τού Σόλσμπερι.
* λαίδη Άννα, παντρεύτηκε τον σερ Ριχάρδο Β΄ Χάνκφορντ (ως 2η σύζυγός του), στη συνέχεια τον σερ Λιούις Γιόχαν (ως 2η σύζυγός του) και έπειτα τον Ιωάννη Χόλλαντ 2ο δούκα τού Έξετερ (ως 3η σύζυγός του). Η λαίδη Άννα ήταν η μητέρα τής Άννας Χάνκφορντ από τον πρώτο γάμο της.
* λαίδη Μάργκαρετ.
* λαίδη Ελισάβετ.

Μετά το τέλος τής Μαρίας ντε Μπόουιν το 1394, ο γιος της, ο μελλοντικός Ερρίκος Ε΄, δόθηκε στη φροντίδα τού κόμη και τής κόμισσας τού Σόλσμπερι από τον πατέρα του, Ερρίκο Μπόλινγκμπροκ, τον μελλοντικό βασιλιά Ερρίκο Δ΄ τής Αγγλίας. Τον φρόντισαν στο αρχοντικό τού Κόρτφιλντ στο Χέρεφορντσιρ . Ένα επιτάφιο ομοίωμα στην εκκλησία τού Γουέλς Μπίκνορ πιστεύεται, ότι είναι αυτό τής κόμισσας.

Το 1400 ο κόμης τού Σόλσμπερι εκτελέστηκε για προδοσία από τον βασιλιά Ερρίκο Δ΄. Το 1420 η Μωντ υπέβαλε αίτηση στον βασιλιά Ερρίκο Ε΄ για τη μεταφορά των λειψάνων τού κόμη από το αβαείο τού Σάιρενσεστερ στη μονή τού Μπίσαμ.

## Αναφορές

Κατηγορία:Άγγλοι ευγενείς
Ριχάρδος Μπρούσαλης

Ο **Ριχάρδος (Ντικ) Μπρούσαλης** (γενν. το 1917) ήταν Έλληνας κολυμβητής. Συμμετείχε στους Θερινούς Ολυμπιακούς Αγώνες του 1936 και στο τουρνούα υδατοσφαίρισης στους Θερινούς Ολυμπιακούς Αγώνες του 1948. Ο Μπρούσαλης έχει απεβιώσει.

## Παραπομπές

Κατηγορία:Κολυμβητές στους Θερινούς Ολυμπιακούς Αγώνες 1936
Κατηγορία:Υδατοσφαιριστές στους Θερινούς Ολυμπιακούς Αγώνες 1948
Κατηγορία:Έλληνες κολυμβητές στους Θερινούς Ολυμπιακούς Αγώνες
Αικατερίνη Γκράντισον, κόμισσα του Σόλσμπερι

Η **Αικατερίνη Γκράντισον**, κόμισσα του Σόλσμπερι, αγγλ.: *Catherine Grandison, Countess of Salisbury* (  1304 – 23 Νοεμβρίου 1349) ήταν Αγγλίδα ευγενής, που έμεινε στην ιστορία για τον υποτιθέμενο βιασμό της από τον βασιλιά Εδουάρδο Γ΄ τής Αγγλίας. Αυτό πιθανότατα οφείλεται σε γαλλική προπαγάνδα, δεδομένης τής χρονικής στιγμής και τής συνεχιζόμενης φιλίας μεταξύ τού βασιλιά και τού συζύγου τής Αικατερίνης. Είναι πιθανώς η γυναίκα, προς τιμήν τής οποίας ιδρύθηκε το Τάγμα τής Περικνημίδας  Ήταν κόρη τού Γουλιέλμου ντε Γκράντισον 1ου βαρόνου Γκράντισον, και τής Σιβύλλας ντε Τρέγκοζ. Η μητέρα της ήταν μία από τις δύο κόρες τού Ιωάννη ντε Τρέγκοζ, τού βαρόνου Τρέγκοζ (τού οποίου τα οικόσημα ήταν στολισμένα με *οικόσημο, δύο χρυσά στολίδια, ένα λιοντάρι-φύλακα ή γαλαζοπράσινο* ),  εγγονή από τη μητέρα τού Φούλκωνα Δ΄ βΒαρόνου ΦιτςΓουάρεν). Η Αικατερίνη παντρεύτηκε τον Γουλιέλμο Μόνταγκιου 1ο κόμη τού Σόλσμπερι π. το 1320.

Τα παιδιά τους ήταν:
* Ελισάβετ, γενν. πριν από το 1325, παντρεύτηκε τον Ούγο λε Ντεσπένσερ, βαρόνο τού λε Ντεσπένσερ πριν από τις 27 Απριλίου 1341.
* Γουλιέλμος, 2ος κόμης τού Σόλσμπερι (1328–1397)
* Σίβυλλα, 1329 - μετά το 1371, παντρεύτηκε τον σερ Εδμόνδο ΦιτςΆλαν, ιππότη. πριν από το 1347.
* Ιωάννης, 1ος βαρόνος Μόνταγκιου, (1330–1390), πατέρας τού Ιωάννη Μόνταγκιου 3ου κόμη τού Σόλσμπερι.
* Φιλίππα, 1332 - 1381, παντρεύτηκε τον Ρότζερ Μόρτιμερ 2ο κόμη τού Μαρς.
* Αγνή, υπέγραψε συμβόλαιο για να παντρευτεί τον Ιωάννη, μεγαλύτερο γιο τού Ρόογήρου Γκρέυ, 1ου βαρόνου Γκρέυ ντε Ρούθιν.

Σύμφωνα με τον Ζαν Λε Μπελ, ο βασιλιάς Εδουάρδος Γ΄ βίασε την Αικατερίνη το 1341, σύμφωνα με τα *Αληθινά Χρονικά* τού Ζαν λε Μπελ, «την άφησε εκεί αναίσθητη, αιμορραγώντας από τη μύτη, το στόμα και αλλού», αφού απέτρεψε μία Σκωτική πολιορκία στο Κάστρο Γουόρκ, όπου ζούσε, ενώ ο σύζυγός της έλειπε από τη χώρα. Ένα ελισαβετιανό θεατρικό έργο, *το Εδουάρδος Γ΄*, ασχολείται με αυτό το περιστατικό. Στο έργο, ο κόμης τού Γουόρικ είναι ο πατέρας τής ανώνυμης κόμισσας.

Γύρω στο 1348 το Τάγμα τής Περικνημίδος ιδρύθηκε από τον Εδουάρδο Γ΄ και καταγράφεται από τον Ζαν Φρουασάρ  ότι το έπραξε μετά από ένα περιστατικό σε έναν χορό, όταν η «κόμισσα τού Σόλσμπερι» έριξε μία περικνημίδα (καλτσοδέτα) και ο βασιλιάς τη σήκωσε. Υποτίθεται ότι ο Φρουασάρ αναφέρεται στην Αικατερίνη ή στη νύφη της Ιωάννα τού Κεντ .

Το 1836 το πρώτο σε συνέχειες μυθιστόρημα τού Αλέξανδρου Δουμά, με *τίτλο «Η Κόμισσα τού Σόλσμπερι»,* βασίστηκε στη ζωή της.

## Παραπομπές


## Πηγές
* 

Κατηγορία:Άγγλοι ευγενείς
Κοινή Πολιτική Ασφάλειας και Άμυνας

Η **Κοινή Πολιτική Ασφάλειας και Άμυνας (ΚΠΑΑ)** αποτελεί το πλαίσιο δράσης της Ευρωπαϊκής Ένωσης (ΕΕ) στους τομείς της άμυνας και της διαχείρισης κρίσεων και είναι βασικό συστατικό της Κοινής Εξωτερικής Πολιτικής και Πολιτικής Ασφάλειας (ΚΕΠΠΑ) της ΕΕ.

Η ΚΠΑΑ περιλαμβάνει την ανάπτυξη στρατιωτικών ή πολιτικών αποστολών με στόχο τη διατήρηση της ειρήνης, την πρόληψη συγκρούσεων και την ενίσχυση της διεθνούς ασφάλειας, σύμφωνα με τις αρχές του Καταστατικού Χάρτη των Ηνωμένων Εθνών. Οι στρατιωτικές αποστολές διεξάγονται από δυνάμεις της ΕΕ που συγκροτούνται μέσω αποσπάσεων από τις ένοπλες δυνάμεις των κρατών μελών. Η ΚΠΑΑ περιλαμβάνει επίσης τη συλλογική αυτοάμυνα μεταξύ των κρατών μελών, καθώς και τη Μόνιμη Διαρθρωμένη Συνεργασία (PESCO), στο πλαίσιο της οποίας 26 από τις 27 εθνικές ένοπλες δυνάμεις επιδιώκουν διαρθρωτική ολοκλήρωση (εξαίρεση αποτελεί η Μάλτα).

Η δομή της ΚΠΑΑ – με επικεφαλής την Ύπατη Εκπρόσωπο της Ένωσης (HR/VP), Kaja Kallas, και η οποία μερικές φορές αναφέρεται ως Ευρωπαϊκή Αμυντική Ένωση (European Defence Union – EDU) σε σχέση με τη μελλοντική της εξέλιξη ως αμυντικός βραχίονας της ΕΕ – περιλαμβάνει:

*τη Γενική Διεύθυνση Αμυντικής Βιομηχανίας της Ευρωπαϊκής Επιτροπής
*τη Διεύθυνση Διαχείρισης Κρίσεων και Σχεδιασμού (CMPD) της Ευρωπαϊκής Υπηρεσίας Εξωτερικής Δράσης (ΕΥΕΔ), καθώς και τα μόνιμα Στρατηγεία Επιχειρήσεων (OHQs) για διοίκηση και έλεγχο (C2) σε στρατηγικό στρατιωτικό/πολιτικό επίπεδο, δηλαδή το MPCC και το CPCC
*διάφορα προπαρασκευαστικά όργανα του Συμβουλίου Εξωτερικών Υποθέσεων (FAC), όπως η Στρατιωτική Επιτροπή της ΕΕ (EUMC)
*τέσσερις οργανισμούς, συμπεριλαμβανομένου του Ευρωπαϊκού Οργανισμού Άμυνας (EDA)

Οι δομές διοίκησης και ελέγχου της ΕΕ είναι σημαντικά μικρότερες από τη Δομή Διοίκησης του ΝΑΤΟ (NCS), η οποία έχει συσταθεί για την εδαφική άμυνα. Έχει συμφωνηθεί ότι η Συμμαχική Διοίκηση Επιχειρήσεων (ACO) του ΝΑΤΟ μπορεί να χρησιμοποιείται για τη διεξαγωγή αποστολών της ΕΕ. Το MPCC, που ιδρύθηκε το 2017 και ενισχύθηκε το 2020, αποτελεί το πρώτο μόνιμο στρατιωτικό στρατηγείο επιχειρήσεων της ΕΕ. Παράλληλα, το Ευρωπαϊκό Ταμείο Άμυνας (EDF), που ιδρύθηκε το 2017, σηματοδοτεί την πρώτη φορά που ο προϋπολογισμός της ΕΕ χρησιμοποιείται για τη χρηματοδότηση πολυεθνικών αμυντικών έργων.

Οι αποφάσεις που αφορούν την ΚΠΑΑ προτείνονται από την Ύπατη Εκπρόσωπο, εγκρίνονται από το Συμβούλιο Εξωτερικών Υποθέσεων, συνήθως με ομοφωνία, και στη συνέχεια υλοποιούνται από την Ύπατη Εκπρόσωπο.

## Παραπομπές


Κατηγορία:Πολιτικές της Ευρωπαϊκής Ένωσης
Θωμάς Χάουαρντ, 3ος υποκόμης Χάουαρντ του Μπίντον

μικρογραφία|150εσ|Ο θυρεός τού σερ Θωμά Χάουαρντ 3ου υποκόμη Χάουαρντ τού Μπίντον, Ιππότη τής Περικνημίδος.

Ο **Θωμάς Χάουαρντ**, 3ος υποκόμης Χάουαρντ τού Μπίντον, αγγλ.: *Thomas Howard, 3rd Viscount Howard of Bindon* (απεβ. 1611) ήταν Άγγλος ομώνυμος ηγέτης και πολιτικός. Ήταν Ιππότης τής Περικνημίδος, λόρδος υποδιοικητής τού Ντόρσετ 25 Απριλίου 1601 - 1 Μαρτίου 1611, Custos Rotulorum τού Ντόρσετ πριν από το 1605–1611 και αντιναύαρχος τού Ντόρσετ 1603–1611. Διετέλεσε βουλευτής τού Ντόρσετ το 1563. Ήταν γιος τού Θωμά Χάουαρντ 1ου υποκόμη Χάουαρντ τού Μπίντον, ο οποίος ήταν ο νεότερος γιος τού Θωμά Χάουαρντ 3ου δούκα τού Νόρφολκ. Η Ρέιτσελ Λόιντ τον περιέγραψε ως «πολύ κακόβουλο και μία χύτρα με λανθασμένη ενέργεια». 

Διαδέχθηκε τον τίτλο τού υποκόμη το 1590, μετά το άτεκνο τέλος τού μεγαλύτερου αδελφού του, Ερρίκου . Ο τίτλος έπαψε να ισχύει, όταν απεβίωσε το 1611, χωρίς να αφήσει άρρενα τέκνα.

Ο υποκόμης Μπίντον έκτισε το κάστρο Λάλγουορθ. Το 1607 περιέγραψε το κτίριο ως μία σύλληψη τού δικού του μυαλού, και έγραψε στον Ροβέρτο Σέσιλ 1ο κόμη τού Σόλσμπερι, αποδίδοντας τον ρόλο του στην προέλευση τού σχεδίου.«Αν αυτός ο μικρός "σωρός" στο Λάλγουορθ Παρκ αποδειχθεί όμορφος, ή αξίζει τον κόπο που καταβλήθηκε για την ανέγερση του, θα αναγνωρίσω, όπως είναι αλήθεια, ότι η δυνατή σας ομιλία προς εμένα στο Μπίντον, έθεσε τα πρώτα θεμέλια τού "σωρού" στο μυαλό μου, το οποίο έκτοτε έχει εργαστεί για την ταχεία ολοκλήρωση του, προς ικανοποίηση εκείνων, για την περαιτέρω αγάπη των οποίων έχει ληφθεί μέριμνα γι' αυτό το μέρος.» 

## Αναφορές

Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)
NGC 6993

Ο **[[Νέος Γενικός Κατάλογος|NGC]] 6993** είναι μεγάλος ραβδωτός σπειροειδής γαλαξίας στον αστερισμό Αιγόκερω. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια βάσει του νόμου του Χαμπλ απέχει  εκατομμύρια έτη φωτός. Τον ανακάλυψε ο αστρονόμος Φράνσις Λίβενγουορθ (Francis Leavenworth) στις 8 Ιουλίου 1885 και ενδεχομένως έχει Ενεργό Γαλαξιακό Πυρήνα.

Επίσης ανήκει στην μικρή ομάδα γαλαξιών [CHM2007] LDC 1426 στην οποία περιλαμβάνονται επίσης οι γαλαξίες MCG -04-49-005 και MCG -04-49-004.

## Υπερκαινοφανής
Έχει παρατηρηθεί ένας υπερκαινοφανής στον NGC 6993: ο τύπου IIn **SN 2020pvb** στις 18 Ιουλίου 2020. 

## Παραπομπές




## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Αιγόκερως (αστερισμός)
6993
-04-49-007
65671
Μεμβράνη (αποσαφήνιση)

Με τον όρο **μεμβράνη** συνήθως εννοούμε ένα λεπτό, επιλεκτικό φράγμα.

Πιο συγκεκριμένα όμως, ο όρος μπορεί να αναφέρεται:

**Βιολογία:**
* στην κυτταρική (ή πλασματική) μεμβράνη, η οποία περιβάλλει το κύτταρο και το διαχωρίζει από το περιβάλλον του
* στην πυρηνική μεμβράνη, η οποία περιβάλλει τον πυρήνα των κυττάρων 
* στη μεμβράνη του Ντεσεμέτ, η οποία βρίσκεται στο μάτι, ανάμεσα στο στρώμα του κερατοειδούς και το ενδοθήλιο του κερατοειδούς χιτώνα
* στην αναπνευστική μεμβράνη, το στρώμα που διαχωρίζει τον αέρα μέσα στις κυψελίδες του πνεύμονα από το αίμα μέσα στα πνευμονικά τριχοειδή αγγεία
* στην τυμπανική μεμβράνη που βρίσκεται στο αυτί και αποτελεί το όριο του έξω ακουστικού πόρου και της τυμπανικής κοιλότητας
* στη βλεννογόνο μεμβράνη, η οποία επενδύει κυρίως ενδοδερμικά διάφορες κοιλότητες στο σώμα ενός οργανισμού
* στο *άμνιο* ή το *χώριο*, τις δύο μεμβράνες που αποτελούν τον αμνιακό σάκο
* στο πατάγιο, τη μεμβρανώδη δομή που βοηθά ένα ζώο στην ολίσθηση ή την πτήση
* στη σκαρδαμυκτική μεμβράνη, η οποία λιπαίνει τον οφθαλμό σε πολλά  πτηνά, αλλά και σε μερικά ζώα

**Τεχνολογία:**
* σε κάποιο από τα μουσικά όργανα που ανήκουν στην κατηγορία μεμβρανόφωνο
* στο πληκτρολόγιο μεμβράνης
Θωμάς Χάουαρντ, 1ος υποκόμης Χάουαρντ του Μπίντον

μικρογραφία|150εσ|Ο Θωμάς Χάουαρντ 1ος υποκόμης Χάουαρντ τού Μπίντον. Πορτρέτο που αποδίδεται στον Ρόμπερτ Πικ. π. δεκαετία τού 1560.
μικρογραφία|150εσ|Θυρεός τού Θωμά Χάουαρντ 1ου υποκόμη Χάουαρντ τού Μπίντον.

Ο **Θωμάς Χάουαρντ**, 1ος υποκόμης Χάουαρντ τού Μπίντον, αγγλ.: *Thomas Howard, 1st Viscount Howard of Bindon* (π. 1520 – 1582) ήταν Άγγλος ευγενής, ηγέτης και πολιτικός.

## Ο βίος του
Ήταν ο νεότερος γιος του Θωμά Χάουαρντ 3ου δούκα του Νόερφολκ και της λαίδης Ελισάβετ Στάφορντ. Το 1526 ο πατέρας του απέκτησε την κηδεμονία της Ελισάβετ Μάρνεϋ, κόρης και συγκληρονόμου του Ιωάννη Μάρνεϋ 2ου βαρόνου Μάρνεϊ, και τρία χρόνια αργότερα αγόρασε το δικαίωμα του γάμου της από τον αρχηγό των κηδεμονευόμενων του βασιλιά. Ο γάμος του Θωμά και της Ελισάβετ έλαβε χώρα στο Νόρφολκ Χάουζ του Λάμπεθ στις 14 Μαΐου 1533. Μέσω αυτού του γάμου, ο Θωμάς απέκτησε πολλά αρχοντικά (manors) στο Ντόρσετ.

## Οικογένεια
Ο Θωμάς νυμφεύτηκε 4 φορές:

Πρώτα την Ελισάβετ Μάρνεϋ, κόρη και συγκληρονόμος τού Ιωάννη Μάρνεϋ 2ου βαρόνου Μάρνεϋ (ως η 1η του σύζυγος): 
* Ερρίκος, 2ος υποκόμης Χάουαρντ του Μπίντον.
* Θωμάς, 3ος υποκόμης Χάουαρντ του Μπίντον.
* Φραγκίσκος.
* Τζάιλς, (απεβ. .π. 1592) .
* Γκρέις.

Έπειτα σε 2ο γάμο με τη Γερτρούδη Λάιτ (Lyte), κόρη τού σερ Γουλιέλμου Λάιτ από το Λίλεσντον τού Σόμερσετ  :
* Κάρολος (απεβ. 1593), παντρεύτηκε τη Ρομπέρτα Γουέμπ.  Η κόρη τους, Κάθριν, παντρεύτηκε τον Τόμας Θιν (πέθανε το 1639)
* Άννα (απεβ. 1633), παντρεύτηκε (1) τον σερ Γουλιέλμο Θόρνχερστ (απεβ. 1606)  και γιος τους Γκίφορντ Θόρνχερστ νυμφεύτηκε τη Σουζάνα Τεμπλ, και (2) το 1608 τον Ιωάννη Τέρμπερβιλ τού Γούλμπριτζ. 

Μετά έκανε 3ο γάμο με τη Μέιμπελ Μπάρτον, κόρη τού Νικολάου Μπάρτον από το Κάρσαλτον τού Σάρεϋ: 
* Φράνσις, παντρεύτηκε (ως 2η σύζυγός του) τον Εδουάρδο Σέιμουρ 1ο κόμη τού Χέρτφορντ, και (ως 3η σύζυγός του) τον Λουδοβίκο Στιούαρτ 2ο δούκα τού Λέννοξ & 1ο δούκα τού Ρίτσμοντ.

Τέλος νυμφεύτηκε για 4η φορά, με τη Μαργαρίτα Μάνινγκ, κόρη τού Ερρίκου Μάνινγκ τού Γκρίνουιτς 

## Πρόγονοι

## Αναφορές

Κατηγορία:Οικογένεια Χάουαρντ (αγγλική αριστοκρατία)
Γεώργιος Χάουαρντ (αυλικός)

Ο σερ **Γεώργιος Χάουαρντ**, αγγλ.: *Sir George Howard* (π. 1525–1580) ήταν Άγγλος αυλικός, πολιτικός, συγγραφέας και διπλωμάτης, και αδελφός τής 5ης βασίλισσας τού βασιλιά Ερρίκου Η΄, Αικατερίνης Χάουαρντ. Ο Χάουαρντ κατείχε αξιώματα στην αυλή υπό τέσσερις μονάρχες, τον Ερρίκο Η΄, τον Εδουάρδο ΣΤ΄, τη Μαρία Α΄ και την Ελισάβετ Α΄, με πιο αξιοσημείωτο το αξίωμα του αρχηγού τού Οπλοστασίου, και ανέλαβε αρκετές διπλωματικές αποστολές. Μία μάσκα γραμμένη από τον Χάουαρντ παρουσιάστηκε στην αυλή, κατά τη διάρκεια τής βασιλείας τού Εδουάρδου ΣΤ΄, και αναφέρεται ονομαστικά στην επιστολή τού Λάνγκχαμ, η οποία περιγράφει την υποδοχή τής βασίλισσας Ελισάβετ στο Κάστρο Κένιλγουορθ τον Ιούλιο τού 1575 από τον Ροβέρτο Ντάντλεϋ κόμη τού Λέστερ.

## Ο βίος του
Ο Χάουαρντ ήταν ο 3ος γιος τού λόρδου Εδουάρδου Χάουαρντ (π. 1478 &#x2013; 19 Μαρτίου 1539), 3ου γιου τού Θωμά Χάουαρντ 2ου δούκα τού Νόρφολκ από την 1η του σύζυγο Ελισάβετ Τίλνεϋ.  Ο λόρδος Εδμόνδος Χάουαρντ φημιζόταν ότι είχα σπάταλο χαρακτήρα, και σπατάλησε τις γαίες που απέκτησε μέσω τού πρώτου του γάμου με την Τζόυς Κάλπεπερ, κόρη και συγκληρονόμο τού σερ Ριχάρδου Κάλπεπερ από το Όξεν Χόουθ τού Κεντ, και «κατέφυγε στο εξωτερικό για να αποφύγει τους πιστωτές του», αφήνοντας τα παιδιά του από αυτήν να τα μεγαλώσουν συγγενείς.  Φαίνεται λοιπόν πιθανό, ότι ο σερ Γεώργιος, όπως και η αδελφή του Αικατερίνη, αργότερα βασίλισσα Αικατερίνη Χάουαρντ, πέρασε μέρος τής πρώιμης ζωής του στο σπίτι τής θετής γιαγιάς του, τής χήρας Αγνής Χάουαρντ δούκισσας τού Νόρφολκ.

## Υποσημειώσεις

## Αναφορές
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Κάρολος Χάουαρντ (αυλικός)

Ο **Κάρολος Χάουαρντ**, αγγλ.: *Charles Howard,* ήταν ένας ευγενής στην αυλή τού Ερρίκου Η΄ τής Αγγλίας.

Ήταν ο μεγαλύτερος γιος τού λόρδου Εδμόνδου Χάουαρντ και τής Τζόυς Κάλπεπερ, και ο μεγαλύτερος αδελφός τού σερ Γεωργίου Χάουαρντ. Η εκ μητρός γιαγιά του Ισαβέλλα Γουόρσλεϋ, τον ανέφερε πρώτη ανάμεσα στα Χάουαρντ εγγόνια της. Ως γόνος τής ισχυρής οικογένειας Χάουαρντ, ο θείος του, Θωμάς Χάουαρντ 3ος δούκας τού Νόρφολκ, τού εξασφάλισε μία θέση στην αυλή. Η τύχη τού Καρόλου βελτιώθηκε το 1540, όταν η αδελφή του, Αικατερίνη Χάουαρντ, έγινε η 5η σύζυγος τού βασιλιά Ερρίκου Η΄. 

Ο Γκάρεθ Ράσελ γράφει:Ο Κάρολος Χάουαρντ έλαβε μερικές ιδιοκτησίες από τον βασιλιά, 100 λίρες ετησίως, άδεια εισαγωγής 1.000 τόνων κρασιού Γασκώνης και γαλλικής ξυλείας, και μία θέση ως κύριος τού Ιδιαίτερου Θαλάμου. Αλλά σε σύγκριση με τούς θησαυρούς που είχαν συσσωρευτεί επάνω τους σύμφωνα με τον δημοφιλή θρύλο, οι Χάουαρντ ήταν σαν άστεγοι.Με την ενθάρρυνση τής αδελφής του, ο Κάρολος μπήκε σε σχέση με την ανιψιά τού βασιλιά, Μαργαρίτα Ντάγκλας, κόρη τής αδελφής τού Ερρίκου Η΄, Μαργαρίτας Τυδώρ, χήρα βασίλισσα τής Σκωτίας, η οποία είχε προηγουμένως συνάψει μία παρόμοια σύνδεση με τον ετεροθαλή θείο του λόρδο Θωμά Χάουαρντ. Ο βασιλιάς δεν ενέκρινε το αίτημα. Ο Γκάρεθ Ράσελ γράφει:*Ο Κάρολος Χάουαρντ φαίνεται να διέθετε το χάρισμα των Χάουαρντ, που ξεχυνόταν από τα δάχτυλά του, και αν και δεν ήταν ακριβώς το προσωπικό τής αίθουσας τού συμβουλίου, τουλάχιστον ταίριαζε απόλυτα στην ρουτίνα των γλεντιών, που κυριαρχούσε στην αυλή κατά το δεύτερο μισό τού 1540.* Μία αναφορά τού 17ου αι. αναφέρει, ότι σκοτώθηκε πολεμώντας στη Γαλλία, τρία χρόνια μετά την εκδίωξή του το 1541. Απεβίωσε χωρίς απογόνους.

## Αναφορές

## Βιβλιογραφία
* 
* 

Κατηγορία:Οικογένεια Χάουαρντ (αγγλική αριστοκρατία)
Κάρολος Χάουαρντ, 2ος κόμης του Νότιγχαμ

Ο **Κάρολος Χάουαρντ**, 2ος Κόμης του Νότιγχαμ, αγγλ.: *Charles Howard, 2nd Earl of Nottingha*m (17 Σεπτεμβρίου 1579 - 3 Οκτωβρίου 1642) από το Έφινγχαμ τού Σάρεϋ, ήταν ο 2ος (αλλά μεγαλύτερος επιζών) γιος τού Κάρολου Χάουαρντ 1ου κόμη τού Νότιγχαμ. Η μητέρα του ήταν η Αικατερίνη Κάρεϋ . Από το 1615 έως το 1624 ονομάστηκε *λόρδος Χάουαρντ τού Έφινγχαμ,* πριν διαδεχθεί τον πατέρα του τον τελευταίο χρόνο ως 2ος κόμης τού Νότιγχαμ.

Διετέλεσε μέλος τού Κοινοβουλίου πέντε φορές μεταξύ 1597 και 1614, για το Μπλέτσινγκλεϋ και για το Σάρεϋ το 1597, για το Σάσεξ το 1601 και το 1604 και για το Νιού Σόρχαμ στο Κοινοβούλιο τού Άντλντ το 1614. Χρίστηκε ιππότης το 1603, και αργότερα διορίστηκε αντιναύαρχος τού Σάσεξ ισόβια. 

Νυμφεύτηκε αρχικά στις 19 Μαΐου 1597 την Τσάριτυ Γουάιτ (απεβ. 18 Δεκεμβρίου 1618), κόρη τού Ροβέρτου Γουάιτ, και δεύτερον, στις 22 Απριλίου 1620, τη Μαίρη Κόκαϊν, κόρη τού σερ Γουλιέλμου Κόκαϊν, λόρδου Δημάρχου τού Λονδίνου το 1619. Δεν υπήρχαν γνωστά παιδιά από κανέναν από τούς δύο γάμους, και ως εκ τούτου τον διαδέχθηκε ο ετεροθαλής αδελφός του, Κάρολος Χάουαρντ 3ος κόμης τού Νότιγχαμ.

Το ανώτερο σχολείο στο Έφινγχαμ τού Σάρεϋ, το σχολείο Χάουαρντ τού Έφινγχαμ, φέρει το όνομά του.

## Αναφορές

Κατηγορία:Οικογένεια Χάουαρντ (αγγλική αριστοκρατία)
Ερρίκος Χάουαρντ, 1ος κόμης του Νορθάμπτον

μικρογραφία|150εσ|Ο θυρεός τού σερ Ερρίκου Χάουαρντ, κόμη τού Νορθάμπτον, Ιππότη της Περικνημίδος. Είναι ο θυρεός των Χάουαρντ με επάνω μία ημισέληνο, ως διαφοροποίηση από αυτόν τού 1ου γιου (ήταν ο 2ος).

Ο **Ερρίκος Χάουαρντ**, 1ος κόμης τού Νορθάμπτον, Ιππότης τής Περικνημίδος, αγγλ.: *Henry Howard, 1st Earl of Northampton KG,* (25 Φεβρουαρίου 1540) 15 Ιουνίου 1614) ήταν Άγγλος ευγενής και αυλικός. Υπήρχαν υποψίες σε όλη του τη ζωή για Καθολικό θρήσκευμα, και πέρασε περιόδους βασιλικής δυσμένειας, κατά τις οποίες η φήμη του επλήγη σημαντικά. Διακρίθηκε για τη μόρφωση, την καλλιτεχνική του κουλτούρα και τις δημόσιες φιλανθρωπικές του δράσεις. Έκτισε το Nορθάμπερλαντ Χάουζ στο Λονδίνο, και επέβλεψε την κατασκευή τού ωραίου σπιτιού τού Ώντλεϋ Εντ. Ίδρυσε και σχεδίασε πολλά νοσοκομεία. Ο Φράνσις Μπέικον συμπεριέλαβε τρία από τα ρητά εκείνου στα *Αποφθέγματά* του, και τον επέλεξε ως «τον πιο μορφωμένο σύμβουλο τού βασιλείου, για να παρουσιάσει στον βασιλιά την *Πρόοδο τής Μάθησης*».  Μετά το τέλος του, ανακαλύφθηκε ότι είχε εμπλακεί στη δολοφονία του σερ Θωμά Όβερμπερυ.

## Νεανική ζωή

## Υπό υποψία

## Υπέρ του Ιακώβου Α΄
[μικρογραφία|300x300εσ|Η διάσκεψη τού Σόμερσετ Χάουζ για τη συνθήκη τού 1604. Ο Νορθάμπτον βρίσκεται δεύτερος από δεξιά. Ο [Κάρολος Χάουαρντ, 1ος κόμης του Νότιγχαμ|Κάρολος Χάουαρντ τού Έφινγχαμ, εξάδελφος τού Ερρίκου, είναι κοντά στο παράθυρο στη δεξιά σειρά. ]]

## Η υπόθεση Όβερμπερυ
μικρογραφία|Ο Θωμάς Όβερμπερυ.

## Οι τελευταίες μέρες
μικρογραφία|Τάφος τού Ερρίκου κόμη του Σάρεϊ και τής συζύγου του, Φραγκίσκης ντε Βερ, γονέων τού Ερρίκου 1ου κόμη τού Νορθάμπτον.

## Έργα του

## Οικοδομική δραστηριότητα

## Πρόγονοι

## Αναφορές
* Τζορτζ Φρέντερικ Νοτ (1815), η ζωή στα *ποιήματα του Σάρεϊ και του Γουάιατ*
* Άννα Σόμερσετ (1997), *Αφύσικη Δολοφονία: Δηλητήριο στην Αυλή του Ιακώβου Α΄*
* Άλαν Στιούαρτ (2004), *Ο Βασιλιάς της Κούνιας: Η ζωή του Ιακώβου ΣΤ΄ και του Α΄*

## Σημειώσεις

## Βιβλιογραφία
* Chisholm, Hugh, ed. (1911). "Northampton, Earls and Marquesses of". Encyclopædia Britannica. Vol. 19 (11th ed.). Cambridge University Press. p. 766.
* "Howard, Henry (1540-1614)". Dictionary of National Biography. London: Smith, Elder & Co. 1885–1900.

## Εξωτερικοί σύνδεσμοι
* Λόρδος Χένρι Χάουαρντ (1540-1614): μια ελισαβετιανή ζωή, των DC Andersson, DS Brewer, Γούντμπριτζ, Σάφολκ, 2009
* ''Mercer Connections'' (PDF)

Κατηγορία:Τάγμα της Περικνημίδας
Κατηγορία:Οικογένεια Χάουαρντ (αγγλική αριστοκρατία)
Ερρίκος Χάουαρντ, 2ος υποκόμης Χάουαρντ του Μπίντον

Ο **Ερρίκος Χάουαρντ**, 2ος υποκόμης Μπίντον, αγγλ.: *Henry Howard, 2nd Viscount Bindon* (π. 1542 - 1590), ευγενής και αυλικός.

Ο Ερρίκος Χάουαρντ ήταν γιος τού Θωμά Χάουαρντ 1ου υποκόμη Χάουαρντ τού Μπίντον και τής Ελισάβετ Μάρνεϋ, κόρης τού Ιωάννη Μάρνεϋ 2ου βαρόνου Μάρνεϋ τού Λέιερ Μάρνεϋ και τού Κρίστιαν Νιούμπεργκ.

Ο Χάουαρντ νυμφεύτηκε τη Φράνσις Μιούτας, κόρη τού Πίτερ Μιούτας και τής Ιωάννας Μιούτας.

Η κόρη τους Ντάγκλα Χάουαρντ παντρεύτηκε τον σερ Αρθούρο Γκόρτζις το 1584. Ο Χάουαρντ είχε προβλήματα ψυχικής υγείας και βρισκόταν στη φυλακή, κατά τη στιγμή τού γάμου τής κόρης του.

Ο Μαρκ Ζιρουάρ υποστηρίζει ότι ο Χάουαρντ άρχισε να κτίζει το Κάστρο Λάλγουορθ στο Ντόρσετ, το οποίο ολοκλήρωσε ο νεότερος αδελφός του Θωμάς Χάουαρντ 3ος υποκόμης Χάουαρντ τού Μπίντον το 1607. 

## Αναφορές

Κατηγορία:Οικογένεια Χάουαρντ (αγγλική αριστοκρατία)
Κάρολος Χάουαρντ, 3ος κόμης του Νότιγχαμ

Ο **Κάρολος Χάουαρντ**, 3ος κόμης τού Νότιγχαμ, αγγλ.: *Charles Howard, 3rd Earl of Nottingham* (25 Δεκεμβρίου 1610 - 26 Απριλίου 1681) ήταν γιος τού Καρόλου Χάουαρντ 1ου κόμη τού Νότιγχαμ και τής 2ης συζύγου του, τής Μαργαρίτας Στιούαρτ. Σπούδασε στο Πανεπιστήμιο τής Οξφόρδης, όπου είχε τη φήμη για την εξαιρετική του αγριότητα, και έπληξε τις προοπτικές του με έναν παρορμητικό γάμο αγάπης με την κόρη ενός δικηγόρου, έναν γάμο που και οι δύο οικογένειες αποδοκίμασαν.

Κληρονόμησε την κομητεία μετά το τέλος τού ετεροθαλούς αδελφού του, Καρόλου Χάουαρντ 2ου κόμη τού Νότιγχαμ. Νυμφεύτηκε γύρω στο 1627 την Αραμπέλα Σμιθ, «μία κυρία απαράμιλλης ομορφιάς και γοητείας», κόρη τού Εδουάρδου Σμιθ, δικηγόρου (barrister), και αδελφή τού σερ Εδουάρδου Σμιθ, ανώτατου Δικαστή τού Ιρλανδικού Εφετείου. Δεν απέκτησαν παιδιά.

Όταν απεβίωσε, η κομητεία τού Νότιγχαμ εξέλειπε, αλλά στη βαρωνία τον διαδέχθηκε ο Φράνσις Χάουαρντ 5ος βαρόνος Χάουαρντ τού Έφινγχαμ . 

## Αναφορές

Κατηγορία:Οικογένεια Χάουαρντ (αγγλική αριστοκρατία)
Γουλιέλμος Χάουαρντ

Ο λόρδος **Γουλιέλμος Χάουαρντ**, αγγλ.: *Lord William Howard* (19 Δεκεμβρίου 1563 - 7 Οκτωβρίου 1640) ήταν Άγγλος ευγενής και αρχαιοδίφης, γνωστός και ως "Belted Will" ή "Bauld (έντονη) Will".

## Νεανική ζωή

## Σταδιοδορμία

## Οικογένεια
Στις 28 Οκτωβρίου 1577, ο Χάουαρντ νυμφεύτηκε την θετή αδελφή του Ελισάβετ Ντέικρ, 3η κόρη τού Θωμά Ντέικρ 4ου βαρόνου Ντέικρ και τής Ελισάβετ Λέιμπερν.  Ήταν επίσης αδελφή και συγκληρονόμος τού Γεωργίου Ντέικρ 5ου βαρόνου Ντέικρ. Μετά το τέλος τού πατέρα τής Ελισάβετ, η μητέρα της παντρεύτηκε τον πατέρα του το 1566.  Μαζί, η Ελισάβετ και ο Γουλιέλμος ήταν οι γονείς των:

* Φίλιππος (γενν. 1581), νυμφεύτηκε τη Μαργαρίτα Κάριλ ( – ), κόρη τού Ιωάννη Κάριλ τού Χάρτινγκ. 
** Γουλιέλμος.
*** Κάρολος 1ος κόμης του Κάρλαϊλ.
* Φραγκίσκος/Φράνσις (1588–1660) από το Κόρμπυ Καστλ, νυμφεύτηκε τη Μαργαρίτα Πρέστον, κόρη τού Ιωάννη Πρέστον τού Φέρνες. Μετά το τέλος της το 1625, νυμφεύτηκε τη Μαρία Γουίντρινγκτον, κόρη τού Ερρίκου Γουίντρινγκτον.
** Γουλιέλμος.
*** Θωμάς.
**** Φίλιππος.
***** Ερρίκος αρχαιοδίφης, και ιστορικός της οικογένειας. 
* Γουλιέλμος . 
* Κάρολος . 
* Θωμάς, νυμφεύτηκε την Ελισάβετ Γιουρ, μεγαλύτερη κόρη τού Γουλιέλμου Γιουρ βουλευτή τού Σκάρμπορω (3ος γιος τού Γουλιέλμου Γιουρ, βαρόνου Γιουρ), και τής Αικατερίνης Μπόους, *[[de jure]] suo jure* βαρόνης Σκρόουπ τού Μπόλτον (μοναχοκόρη τού Γουλιέλμου Μπόους τού Κάστρου Στρίτλαμ και τής 1ης συζύγου του, Μαρίας Σκρόουπ, μοναχοκόρης από την 1η τού σύζυγο τού Ερρίκου Σκρόουπ 9ου βαρόνου Σκρόουπ τού Μπόλτον). 
* Μαργαρίτα ( – ), παντρεύτηκε τον Θωμά Κότον, 2ο βαρονέτο τού Κόνινγκτον, το 1617. 
* Μαρία, παντρεύτηκε τον Ιωάννη Γουίντουρ. 
* Ελισάβετ, παντρεύτηκε (ως 1η σύζυγό του) τον Ερρίκο Μπέντινγκφελντ τού Όξμπουργκ Χολ, γιο και κληρονόμο τού Θωμά Μπέντινγκφελντ και τής Φραγκίσκης/Φράνσις Τζέρνινγκχαμ (κόρη και συνκληρονόμο τού Ιωάννη Τζέρνινγκχαμ, τού Σόμερλιτον). 

Ο Χάουαρντ απεβίωσε στις 7 Οκτωβρίου 1640  στο Γκρέιστοουκ, όπου είχε μεταφερθεί λόγω προβλημάτων υγείας, για να ξεφύγει από τούς Σκώτους, που απειλούσαν με προέλαση στο Νάουορθ. Ο μεγαλύτερος γιος του, Φίλιππος, ήταν παππούς τού Καρόλου, κόμη τού Κάρλαϊλ, και ο δεύτερος γιος του, Φραγκίσκος/Φράνσις, ήταν πρόγονος των Χάουαρντ τού Κόρμπυ.  &#x5B; *[[Βικιπαίδεια:Αξιόπιστες πηγές|<span title="The material near this tag may rely on an unreliable source. (April 2025)">μη αξιόπιστη πηγή;</span>]]* &#x5D;

### Υστεροφημία
Το σχολείο Γουίλιαμ Χάουαρντ, το γυμνάσιο στο Μπράμπτον τής Κάμπρια, πήρε το όνομά του από τον Χάουαρντ.

## Αναφορές

## Εξωτερικοί σύνδεσμοι
*  

### Απόδοση

Κατηγορία:Οικογένεια Χάουαρντ (αγγλική αριστοκρατία)
Ιάκωβος Στιούαρτ, 1ος κύριος Ντιούν

Ο **Ιάκωβος Στιούαρτ**, 1ος λόρδος Ντιούν, αγγλ.: *James Stewart, 1st Lord Doune* (1529–1590) ήταν Σκωτσέζος γαιοκτήμονας.

## Σταδιοδρομία
Ο Ιάκωβος Στιούαρτ ήταν γιος τού σερ Ιακώβου Στιούαρτ τού Μπέιθ (απεβ. 1547), φύλακα τού Κάστρου Ντιούν, ο οποίος ήταν ο 3ος γιος τού Ανδρέα Στιούαρτ 1ου κυρίου Άβοντεϊλ, και τής Μαργαρίτας Λίντσεϋ, η οποία ήταν κόρη τού Ιωάννη Λίντσεϋ 3ου κυρίου Λίντσεϋ των Μπάιρς, χήρας τού Ριχάρδου Στιούαρτ λόρδου Ίνερμιθ. Η αδελφή του Μαργαρίτα Στιούαρτ ήταν κουμπάρα στο σπίτι τής Μαίρης τού Γκιζ, και παντρεύτηκε τον Ιάκωβο Όγκιλβι τού Μπάλφουρ το 1554. 

Ο πατέρας του σκοτώθηκε στο Ντάνμπλεϊν το 1547, από τον Έντμοντστον τού Ντάντριθ και τούς οπαδούς του, σε μία διαμάχη για το αξίωμα τού επιτρόπου (steward) τού Μέντεϊθ. Η Μαρία τού Γκιζ έγραψε από το Κάστρο τού Στέρλινγκ στη μητέρα του λαίδη Ίνερμιθ, συμβουλεύοντάς την να δείξει υπομονή, και προσφέροντας υποστήριξη.

Ο Στιούαρτ ήταν φύλακας τού Κάστρου Ντιούν και διοικητής τού αβαείου Ίντσκολμ. Συχνά αποκαλούνταν «Σαιντ Κολμ» στα σύγχρονα γράμματα. Όταν ο λόρδος Ντάρνλεϋ χρίστηκε λόρδος τού Άρντμανοχ και κόμης τού Ρος στο Κάστρο τού Στέρλινγκ στις 15 Μαΐου 1565, ο Στιούαρτ ήταν ένας από τούς 15 άνδρες, που χρίστηκαν ιππότες. Έγινε λόρδος Ντιούν στις 24 Νοεμβρίου 1581.

δεξιά|μικρογραφία|Οι γαμήλιες γιορτές στο Κάστρο Κάμπελ στις 10 Ιανουαρίου 1563 περιελάμβαναν μια Μάσκα των Ποιμένων.

## Γάμος και μάσκα στο Κάστρο Κάμπελ

## Μετέπειτα ζωή

## Οικογένεια
Τα παιδιά τού Ιακώβου είναι:
* Ιάκωβος, 2ος κόμης τού Μόρεϋ (απεβ. 1592), νυμφεύτηκε την Ελισάβετ Στιούαρτ, 2η κόμισσα τού Μόρεϋ, και έγινε το θέμα μίας δημοφιλούς μπαλάντας, *The Bonnie Earl of Moray*.
* Ερρίκος, μετέπειτα λόρδος Σαιντ-Κολμ, και διδάσκαλος τού Ιακώβου Στιούαρτ 3ου κόμη τού Μόρεϋ.
* Άρτσιμπαλντ.
* Ιωάννης, (απεβ. Δεκέμβριο 1609)
* Αλέξανδρος.
* Μαρία, παντρεύτηκε τον Σερ Τζον Γουέμις του Γουέμις (πέθανε το 1622) το 1581.  Ο μεγαλύτερος γιος τους ήταν ο Τζον Γουέμις, 1ος Κόμης του Γουέμις .
* Μαργαρίτα, η οποία ήταν αρραβωνιασμένη με τον Τζον Στιούαρτ, Μάγιστρο των Ορκάδων, αλλά πέθανε περίπου το 1599.
* Ιωάννα, (απεβ. 1η Ιουλίου 1622), κυρία των τιμών τής Άννας τής Δανίας, παντρεύτηκε το 1596 τον Σίμωνα Φρέιζερ 6ο λόρδο Λόβατ.  Ήταν γιος τού Ούγου Φρέιζερ 5ου λόρδου Λόβατ και τής Ελισάβετ Στιούαρτ, μετέπειτα κόμισσας τού Άραν.

## Αναφορές

Κατηγορία:Οίκος των Στιούαρτ
Αξέλ (Όνομα)

Ο **Axel (Αξέλ)** (επίσης Aksel) είναι ένα Σκανδιναβική, Γερμανικά, Γαλλικά και Ολλανδικά ανδρικό προνόμιο. Στην Εσθονία, τη Δανία και τη Νορβηγία η ορθογραφία Aksel είναι πιο κοινή. Η φινλανδική μορφή του ονόματος είναι Akseli, ενώ η Γαλλικά θηλυκή μορφή είναι Axelle.

Επειδή ο Δανός αρχιεπίσκοπος Αβσάλον (1128-1201) ήταν επίσης γνωστός ως "**'Αξέλεν**' του Λούντ", το όνομα έχει ερμηνευτεί ως μια διαφθορά του εβραϊκού ονόματος Αβασαλώνος. Ο Αξέλ αναπτύχθηκε μέσω του Αξέλν από τον *Αβσάλον*, πιθανώς από τη σύγχυση με τα υπάρχοντα ονόματα Askel και Askil, μεσαιωνικές μορφές αρχαίου Σκανδιναβικού ονόματος.
Κατηγορία:Ανδρικά ονόματα
Σιδηροδρομικός Σταθμός Μουσικού Σχολείου Λαμίας

Ο **Σιδηροδρομικός Σταθμός Μουσικού Σχολείου Λαμίας** είναι σιδηροδρομικός σταθμός εξυπηρετώντας το ομώνυμο μουσικό σχολείο Λαμίας. Κατασκευάστηκε από τους Σιδηροδρόμους Θεσσαλίας *(Λαρισαϊκός Σιδηρόδρομος)* ως μέρος της γραμμής που συνέδεε τη Στυλίδα με τον Σταθμό Λειανοκλαδίου. Ο σταθμός άνοιξε το 1974 και εξυπηρετείται από τα τοπικά τρένα ανάμεσα στο Λειανοκλάδι και τη Στυλίδα *(Προαστιακός Λαμίας)*.

## Yπηρεσίες

## Παραπομπές

Μουσικό Σχολείο Λαμιας
Μαρτίνεζ (Καλιφόρνια)

Το **Μαρτίνεζ** (Ισπανικά: *Martínez*) είναι πόλη και η έδρα της κομητείας Κόντρα Κόστα, στην Καλιφόρνια, στις Ηνωμένες Πολιτείες, στην περιοχή East Bay της περιοχής του κόλπου του Σαν Φρανσίσκο. Βρίσκεται στη νότια όχθη του Πορθμού Καρκίνεζ, ο πληθυσμός της πόλης ήταν 37.287 κάτοικοι στην απογραφή των Ηνωμένων Πολιτειών του 2020. Η πόλη πήρε το όνομά της από τον Ιγνάσιο Μαρτίνεζ, καθώς η γη ιδρύθηκε στο ράντσο Ελ Πινόλε του. Το Μαρτίνεζ είναι γνωστό για το ιστορικό του κέντρο και την προκυμαία του.

## Γεωγραφία
Σύμφωνα με την Γραφείο Απογραφής των ΗΠΑ, η πόλη έχει συνολική έκταση 13.6 τετραγωνικά μίλια (35 km2). 1.0 τετραγωνικά μίλια (2.6 km2), και 7.36% είναι νερό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Κόντρα Κόστα της Καλιφόρνια
Ο κ. Στριχ φτάνει στα άκρα

***Ο κ. Στριχ φτάνει στα άκρα*** () είναι διήγημα του Ράινχαρντ Λέταου. Περιλαμβάνεται στην πρώτη συλλογή διηγημάτων του συγγραφέα με τίτλο *Δυσκολίες στην κατασκευή σπιτιών* και υπότιτλο *21 ιστορίες για παράλογες ή φυσιολογικές καταστάσεις που καταλήγουν στο παράλογο* που δημοσιεύθηκε το 1962.

## Υπόθεση
Ο λάτρης της λογοτεχνίας, κ. Στριχ, είναι μεγάλος γνώστης του ποιητή Κ. Όταν πληροφορείται ότι τα χειρόγραφα του Κ. έχουν φτάσει στη Γροιλανδία μετά από μια δημοπρασία, ταξιδεύει εκεί για να τα εξετάσει. Συγκρίνοντάς τα όμως με δημοσιευμένα έργα και άλλα γραπτά του Κ., παρατηρεί περιστασιακά μικρές αποκλίσεις. Εξοργισμένος, γράφει μια πραγματεία για την ανακριβή αναπαραγωγή των πρωτότυπων χειρογράφων. Δεδομένου ότι το έργο του κ. Στριχ απορρίπτεται από κάθε εφημερίδα στην οποία το υποβάλλει, ο εξαγριωμένος μελετητής, συνοδευόμενος από αρκετούς ένοπλους φοιτητές, εισβάλλει σε έναν ραδιοφωνικό σταθμό, παίρνει ομήρους τους παρευρισκόμενους και διαβάζει το χειρόγραφό του στο μικρόφωνο. Ακόμη και η ανταλλαγή πυροβολισμών με την αστυνομία δεν μπορεί να τον σταματήσει. Ωστόσο, λίγο πριν καταλήξει στο συμπέρασμά του, χτυπιέται θανάσιμα από μια σφαίρα. Επειδή ένας τεχνικός έκοψε τη γραμμή κατά τη διάρκεια της επιδρομής, η διάλεξη του κ. Στριχ δεν μεταδόθηκε ποτέ.

## Παραπομπές


Κατηγορία:Γερμανικά διηγήματα
Ράμα Ντουουάτζι

Η **Ράμα Σαβάφ Ντουουάτζι** (γεννημένη στις 30 Ιουνίου 1997) είναι Αμερικανίδα ανιματέρ, εικονογράφος και κεραμοποιός. Κατά την διάρκεια της καριέρα της, οι εικονογραφίες της έχουν παρουσιαστεί σε διάφορα φύλλα όπως το The New Yorker και *[[The Washington Post]]*, καθώς και στο BBC, την Apple και το Tate Modern.

Η Ντουουάτζι είναι η σημερινή πρώτη κυρία της Νέας Υόρκης, μετά την ανάληψη της διοίκησης της πόλης από τον σύζυγό της, Ζοχράν Μαμντάνι, ως Δήμαρχος της Νέας Υόρκης το 2026.

## Προσωπική ζωή
μικρογραφία|Η Ντουουάτζι και ο σύζυγός της στην ορκωμοσία του ως δήμαρχος
Η Ντουουάτζι γνώρισε τον Ζοχράν Μαμντάνι - γιο του ακαδημαϊκού Μαχμούντ Μαμντάνι και της σκηνοθέτριας Μίρα Νάιρ - στην εφαρμογή γνωριμιών *Hinge* το 2021, όταν ήταν ακόμη μέλος της Πολιτειακής Συνέλευσης της Νέας Υόρκης.     Τον Οκτώβριο του 2024 αρραβωνιάστηκαν, δύο μήνες αργότερα τέλεσαν μια ιδιωτική τελετή *νικαχ* στο Ντουμπάι, και τον Φεβρουάριο του 2025 παντρεύτηκαν με πολιτικό γάμο στο Δημαρχείο της Νέας Υόρκης ενώ πραγματοποίησαν και μια τελετή στην Ουγκάντα - τη χώρα γέννησης του Μαμντάνι - τον Ιούλιο του 2025.

Τον Ιανουάριο του 2026, μετά τη νίκη του Μαμντάνι στις δημαρχιακές εκλογές της Νέας Υόρκης του 2025 και την συνεπακόλουθη ανάληψη του αξιώματος του ως δήμαρχος, η Ντουουάτζι έγινε η πρώτη κυρία της Νέας Υόρκης,  καθιστώντας την πρώτη *Gen Z-er* και πρώτη μουσουλμάνα που αναλαμβάνει το ρόλο. 

Το ζεύγος διέμενε στην εκλογική περιφέρεια του Μαμντάνι στην Αστορία, στο Κουίνς, κοντά στη *Steinway Street*, εωσότου μετακόμισαν στο *Gracie Mansion* μετά την ανάληψη της δημαρχίας από τον Μαμντάνι.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Λήμματα που περιέχουν κείμενο στα αραβικά
Κατηγορία:Αμερικανοί εικονογράφοι
Κατηγορία:Αμερικανοί καλλιτέχνες
Χάμπτον (Βιρτζίνια)

Το **Χάμπτον** (αγγλικά: *Hampton*) είναι ανεξάρτητη πόλη στη Βιρτζίνια των Ηνωμένων Πολιτειών. Ο πληθυσμός ήταν 137.148 στην απογραφή του 2020, καθιστώντας την την έβδομη πιο πυκνοκατοικημένη πόλη στη Βιρτζίνια. Το Χάμπτον περιλαμβάνεται στην μητροπολιτική περιοχή Χάμπτον Ρόουντς (μερικές φορές ονομάζεται "Τάιντγουοτερ"), η οποία έχει περισσότερους από 1,8 εκατομμύρια κατοίκους και είναι η 37η μεγαλύτερη μητροπολιτική περιοχή στις ΗΠΑ.

Το Χάμπτον έλκει την καταγωγή του από το Όλντ Πόιντ Κόμφορτ, την τοποθεσία του Φορτ Μονρόε, το οποίο πήρε το όνομά του από Άγγλους εξερευνητές με επικεφαλής τον Κρίστοφερ Νιούπορτ το 1607 κατά την ίδρυση του Τζέιμσταουν. Μετά τον Αμερικανικό Εμφύλιο Πόλεμο, το Πανεπιστήμιο Χάμπτον ιδρύθηκε στην απέναντι όχθη του ποταμού Χάμπτον για να εκπαιδεύσει τους πρόσφατα απελευθερωμένους Αφροαμερικανούς και τους ιθαγενείς Αμερικανούς.Τον 20ό αιώνα, η πόλη έγινε η έδρα της αεροπορικής βάσης Λάνγκλεϊ, του ερευνητικού κέντρου Λάνγκλεϊ της NASA και του αεροδιαστημικού κέντρου της Βιρτζίνια.

Από την ενοποίηση με αμοιβαία συμφωνία το 1952, το Χάμπτον περιλαμβάνει την πρώην κομητεία Ελίζαμπεθ Σίτι και την ενσωματωμένη πόλη Φοίβος. Η πόλη διαθέτει ένα ευρύ φάσμα επιχειρηματικών και βιομηχανικών επιχειρήσεων, εμπορικών και οικιστικών περιοχών, ιστορικών χώρων και άλλων σημείων ενδιαφέροντος, όπως μια πίστα NASCAR, την παλαιότερη αγγλικανική ενορία στην Αμερική (1610) και ένα ιστορικό φρούριο με εξάπλευρη τάφρο. Το Χάμπτον είναι επίσης γνωστό για την εκτεταμένη προκυμαία και τις παραλίες του.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βιρτζίνια
Φίνμπαρ Λιντς

Ο **Φίνμπαρ Λιντς** (Finbar Lynch, 28 Αυγούστου 1959) είναι Ιρλανδός ηθοποιός.

## Βιογραφία
Ο Λιντς γεννήθηκε στο Δουβλίνο και σε ηλικία 11 ετών μετακόμισε με την οικογένειά του στο χωριό Ίνβεριν, όπου ο πατέρας του εργάστηκε σε εργοστάσιο ρούχων προκειμένου να ενθαρρύνει την επιχειρηματική επένδυση στη περιοχή Gaeltacht. Ο Λιντς έχει δύο αδερφούς.

Ο Λιντς είναι παντρεμένος με την ηθοποιό Νίαμ Κιούζακ και έχουν έναν γιο, τον Κάλαμ Λιντς, που είναι επίσης ηθοποιός.

## Καριέρα
Σε ηλικία 18 ετών, ο Λιντς επισκέφτηκε τα τοπικά θέατρα του Δουβλίνου για να αναζητήσει εργασία ως ηθοποιός αλλά απορρίφθηκε εξαιτίας της έλλειψης εμπειρίας. Ενώ εργαζόταν ως βοηθός σκηνής, πέρασε με επιτυχία μια οντισιόν για έναν μικρό ρόλο στη θεατρική παράσταση του Τένεσι Ουίλιαμς *Λεωφορείο ο Πόθος*, από την οποία ξεκίνησε την υποκριτική του καριέρα. Το 1999 ο Λιντς ήταν υποψήφιος για βραβείο Τόνι Καλύτερου Υποστηρικτικού Ρόλου σε Θεατρική Παράσταση και για βραβείο Drama Desk Καλύτερου Ηθοποιού σε Θεατρική Παράσταση για την ερμηνεία του ως Κάναρι Τζιμ στη παράσταση του Μπρόντγουεϊ για το θεατρικό έργο του Τένεσι Ουίλιαμς *Not About Nightingales*.

Η τηλεοπτική καριέρα του Λιντς περιλαμβάνει γκεστ εμφανίσεις στην σαπουνόπερα *Glenroe*, *Proof*, *Breathless* και στη μίνι σειρά *Small World* ; στο ρόλο του γιατρού Μάρτιν Ουέλς στη τηλεοπτική σειρά *Treadstone*, μαζί με μικρές εμφανίσεις στις ταινίες *Waking the Dead*, *Dalziel and Pascoe*, *Inspector George Gently*, *DCI Banks*, *Game of Thrones*, *Foyle's War* και*The Mallorca Files*.

Τον Νοέμβριο 2025 ανακοινώθηκε ότι ο Λιντς θα πρωταγωνιστήσει στη ταινία θρίλερ *Banquet*,  μαζί με τους Meghann Fahy, Alfie Williams και Corey Mylchreest, σε σκηνοθεσία του Galder Gaztelu-Urrutia και σε παραγωγή του David Yates.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
*

Κατηγορία:Ιρλανδοί ηθοποιοί
Τσάρλι Χίτον

Ο **Τσαρλς Ρος Χίτον** (**Charles Ross Heaton**, 6 Φεβρουαρίου 1994) είναι Άγγλος ηθοποιός και μουσικός. Είναι γνωστός για το ρόλο του ως Τζόναθαν Μπάιερς στην τηλεοπτική σειρά επιστημονικής φαντασίας τρόμου του Netflix *[[Stranger Things]]* (2016–2025) και για τους ρόλους του στις ταινίες *[[As You Are]]* (2016), *[[Το μυστικό των Μάρομποουν]]* (2017), *[[Οι Νέοι Μεταλλαγμένοι (ταινία)|Οι Νέοι Μεταλλαγμένοι]]* (2021), *[[No Future]]* (2021) και *[[Ενθύμιο II]]* (2021). Πριν την υποκριτική του καριέρα, ο Χίτον συμμετείχε σε διάφορα συγκροτήματα του Λονδίνου.

## Παραπομπές


## Εξωτερικοί σύνδεσμοι

* 

Κατηγορία:Άγγλοι ηθοποιοί
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Ντράμερς
Κατηγορία:Άγγλοι μουσικοί
Κύπελλο Ελλάδας καλαθοσφαίρισης ανδρών 2025-2026

Το **Κύπελλο Ελλάδας καλαθοσφαίρισης ανδρών 2025-2026** αποτέλεσε την 51η διοργάνωση του θεσμού. Ξεκίνησε στις 13 Σεπτεμβρίου 2025. Κυπελλούχος αναδείχθηκε ο Παναθηναϊκός AKTOR για 2η συνεχόμενη χρονιά και συνολικά 22η φορά στην ιστορία του, επικρατώντας του Ολυμπιακού στον τελικό με σκορ 79–68.

## Μορφή
Την απευθείας πρόκριση στο Final 8 κέρδισαν μόνο οι τέσσερις πρώτες ομάδες του α’ γύρου της Stoiximan GBL και οι υπόλοιπες τέσσερις θέσεις κρίθηκαν μέσω διαδικασίας play-in. Ο νικητής του UNICEF Trophy για να προκριθεί στην τελική φάση του θεσμού, έπρεπε να κάνει δύο προκρίσεις κόντρα σε ομάδες της Stoiximan GBL. Σε πρώτη φάση να κέρδιζε εντός έδρας την ομάδα της Stoiximan GBL, που θα είχε την προτελευταία θέση (12η) στο τέλος του πρώτου γύρου.

Στα play-in συμμετείχαν 8 ομάδες που πάλεψαν για 4 εισιτήρια σε νοκ-άουτ παιχνίδια. Ο 5ος του πρώτου γύρου της Stoiximan GBL αγωνίστηκε με τον 12ο (ή τον νικητή του UNICEF Trophy εάν είχε προκριθεί), ο 6ος με τον 11ο, ο 7ος με τον 10ο και ο 8ος με τον 9ο. Γηπεδούχος ήταν σε όλες τις περιπτώσεις η ομάδα που βρισκόταν στην ψηλότερη θέση της βαθμολογίας, εκτός εάν είχε προκριθεί ο νικητής του UNICEF Trophy, όπου θα έπαιζε γηπεδούχος με τον 5ο.

## UNICEF Trophy Final-4
Ο νικητής του κυπέλλου πήρε την πρόκριση για την Δ΄ Φάση του Κυπέλλου Ελλάδας. Οι αγώνες από τα ημιτελικά και μετά:

### Ημιτελικοί
Νέο Κλειστό Γυμναστήριο Τ9 Κωστακιών.

### Τελικός
Νέο Κλειστό Γυμναστήριο Τ9 Κωστακιών.

## Δ΄ Φάση
Ο νικητές της φάσης πήραν την πρόκριση για το Final-8 του Κυπέλλου Ελλάδας. Οι αγώνες:

## Τελική φάση
Η τελική φάση έγινε με το σύστημα Final-8 στο Κλειστό Γυμναστήριο «Δυο Αοράκια» στο Ηράκλειο της Κρήτης, απο τις 17 έως τις 21 Φεβρουαρίου 2026. Οι ομάδες που μετείχαν ήταν οι τέσσερις πρώτες ομάδες του πρώτου γύρου της Α1 – Greek Basketball League (G.B.L.) 2025–26 που προκρίθηκαν απευθείας, καθώς και οι τέσσερις νικήτριες της Δ΄ Φάσης. 

Όλα τα παιχνίδια καλύφθηκαν τηλεοπτικά από την δημόσια τηλεόραση (ΕΡΤ2 ΣΠΟΡ).

### Προημιτελικοί

### Ημιτελικοί

### Τελικός

* Σάββατο, 21 Φεβρουαρίου 2026, 20:00
* Κλειστό Γυμναστήριο «Δυο Αοράκια», Ηράκλειο Κρήτης, Ελλάδα
* Διαιτητές: Παπαπέτρου, Θεονάς, Τσιμπούρης
* Δεκάλεπτα: 17–17, 29–45, 51–69, 68–79
* Πολυτιμότερος παίκτης (MVP): Νάιτζελ Χέις-Ντέιβις

## Παραπομπές


## Εξωτερικοί σύνδεσμοι

* Επίσημος ιστότοπος ΕΟΚ
* Επίσημος ιστότοπος Greek Basketball League (G.B.L.) 

Κατηγορία:Κύπελλο Ελλάδος καλαθοσφαίρισης ανδρών
Κατηγορία:Καλαθοσφαίριση το 2025
Κατηγορία:Καλαθοσφαίριση το 2026
HMS Supreme

Το **HMS&nbsp;''Supreme*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της τρίτης ομάδας. Ναυπηγήθηκε στα χρόνια του [[ΒΠΠ|Β΄ Παγκοσμίου Πολέμου]] και είναι μέχρι σήμερα το μοναδικό πλοίο του [[Βασιλικό Ναυτικό|Βασιλικού Ναυτικού]] με αυτό το όνομα.

== Περιγραφή ==

Στα δεκαεπτά σκάφη της τρίτης ομάδας υποβρυχίων κλάσης *S* ενσωματώθηκαν σημαντικές βελτιώσεις και αλλαγές. Ενισχύθηκε το κήτος τους, μπορούσαν να μεταφέρουν μεγαλύτερη ποσότητα καυσίμων και έγιναν αλλαγές στον οπλισμό τους. Είχαν ολικό μήκος 66,1&nbsp;m, πλάτος 7,2&nbsp;m και [[βύθισμα]] 4,3&nbsp;m. Το [[εκτόπισμα|εκτόπισμά]] τους ήταν 827&nbsp;t (814&nbsp;LT) στην επιφάνεια και 1006&nbsp;t (990&nbsp;LT) σε κατάδυση και το πλήρωμά τους αποτελούνταν από 48 αξιωματικούς, υπαξιωματικούς και ναύτες. Επίσης μπορούσαν να επιχειρούν σε βάθος έως και 106,7&nbsp;m.

Στην επιφάνεια προωθούνταν από δύο [[ντηζελοκινητήρας|ντηζελοκινητήρες]] μέγιστης ισχύος 950&nbsp;bhp ενώ εν καταδύσει το έργο αυτό αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φθάσουν τους 14,75&nbsp;[[Κόμβος|kn]] στην επιφάνεια και τους 9&nbsp;kn σε κατάδυση και η εμβέλειά τους ήταν  με ταχύτητα πλεύσης 10&nbsp;kn και  με ταχύτητα πλεύσης 3&nbsp;kn αντιστοίχως.

Διέθεταν έξι [[τορπιλοσωλήνας|τορπιλοσωλήνες]] των 533&nbsp;mm στην πλώρη και μπορούσαν να μεταφέρουν δώδεκα [[τορπίλη|τορπίλες]] συνολικά. Εναλλακτικά μπορούσαν να μεταφέρουν δώδεκα [[νάρκη θαλάσσης|νάρκες]] αντί των τορπιλών. Το σκάφος ήταν επίσης εξοπλισμένο με ένα πυροβόλο των 102&nbsp;mm.

== Επιχειρησιακή ιστορία ==
Η Cammell Laird ναυπήγησε το *Supreme'' το οποίο καθελκύστηκε στις 24&nbsp;Φεβρουαρίου 1944. Παρέμεινε κατά κύριο λόγο στον Ειρηνικό για το υπόλοιπο του πολέμου και βύθισε αρκετά μικρά ιαπωνικά 
σκάφη. Παρέμεινε σε υπηρεσία για μερικά χρόνια μετά το τέλος της σύρραξης και τελικά πωλήθηκε για σκραπ το 1950.

## Παραπομπές


## Βιβλιογραφία
* 
* 
* 
* 
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου
ISO 42001

**ISO/IEC 42001** είναι διεθνές πρότυπο που καθορίζει τις απαιτήσεις για τη δημιουργία, εφαρμογή, διατήρηση και συνεχή βελτίωση ενός Συστήματος Διαχείρισης Τεχνητής Νοημοσύνης (Artificial Intelligence Management System – AIMS). Το πρότυπο αναπτύχθηκε από τον Διεθνή Οργανισμό Τυποποίησης (ISO) σε συνεργασία με τη Διεθνή Ηλεκτροτεχνική Επιτροπή (IEC) και δημοσιεύθηκε για πρώτη φορά το 2023.

## Σκοπός
Το ISO/IEC 42001 παρέχει ένα πλαίσιο για τη διαχείριση της τεχνητής νοημοσύνης σε οργανισμούς, καλύπτοντας θέματα όπως η αξιολόγηση κινδύνων, η διαφάνεια, η λογοδοσία και η υπεύθυνη χρήση συστημάτων τεχνητής νοημοσύνης. Το πρότυπο μπορεί να εφαρμοστεί σε οργανισμούς κάθε μεγέθους και τομέα που αναπτύσσουν, χρησιμοποιούν ή διαθέτουν συστήματα βασισμένα σε τεχνητή νοημοσύνη.

## Περιεχόμενο
Το πρότυπο περιλαμβάνει απαιτήσεις για:
* καθορισμό πολιτικών και στόχων διαχείρισης τεχνητής νοημοσύνης,
* εντοπισμό και αξιολόγηση κινδύνων που σχετίζονται με τη χρήση ΤΝ,
* έλεγχο και παρακολούθηση της απόδοσης συστημάτων ΤΝ,
* συνεχή βελτίωση του συστήματος διαχείρισης τεχνητής νοημοσύνης.

## Σημασία
Το ISO/IEC 42001 θεωρείται σημαντικό, καθώς αποτελεί το πρώτο διεθνές πρότυπο συστήματος διαχείρισης αποκλειστικά για την τεχνητή νοημοσύνη. Η υιοθέτησή του συμβάλλει στη βελτίωση της εμπιστοσύνης των ενδιαφερόμενων μερών, στη συστηματική διαχείριση των κινδύνων και στη συμμόρφωση με αναδυόμενα ρυθμιστικά πλαίσια που αφορούν την τεχνητή νοημοσύνη.

## Πιστοποίηση
Η εφαρμογή του ISO/IEC 42001 μπορεί να αξιολογείται μέσω διαδικασιών πιστοποίησης συστημάτων διαχείρισης από διαπιστευμένους φορείς πιστοποίησης, σύμφωνα με τα εθνικά και διεθνή συστήματα διαπίστευσης.

Πληροφορίες σχετικά με την εφαρμογή και τις απαιτήσεις του προτύπου ISO/IEC 42001 παρουσιάζονται και σε ιστότοπους φορέων που παρέχουν σχετικές υπηρεσίες πιστοποίησης.

## Δείτε επίσης
* ISO
* Τεχνητή νοημοσύνη
* ISO 9001
* ISO/IEC 27001

## Παραπομπές


## Εξωτερικοί σύνδεσμοι
* ISO/IEC 42001 στο ISO.org
Κατηγορία:Πρότυπα ISO